สังคมข่าวหุ้น
ดัชนีตลาดหุ้นไทยวานนี้ (28 ก.พ. 66) ปิดที่ระดับ 1,622.23 จุด ลดลง -5 จุด (-0.31%) มูลค่าการซื้อขาย 80,307.99 ล้านบาท
ดัชนีตลาดหุ้นไทยวานนี้ (28 ก.พ. 66) ปิดที่ระดับ 1,622.23 จุด ลดลง -5 จุด (-0.31%) มูลค่าการซื้อขาย 80,307.99 ล้านบาท
28 ก.พ. 2566

ดัชนีตลาดหุ้นไทยวานนี้ (28 ก.พ. 66) ปิดที่ระดับ 1,622.23 จุด ลดลง -5 จุด (-0.31%) มูลค่าการซื้อขาย 80,307.99 ล้านบาท
“สุพร สุนทรโรหิต” ผู้บริหารมือทอง บริษัท อินฟินิธัส บาย กรุงไทย จำกัด บริษัทในเครือธนาคารกรุงไทย จำกัด (มหาชน) หรือ KTB อยากให้คนไทยรู้จัก “เป๋าตังเปย์” บริการ E-Wallet ตัวใหม่บนแอปฯ เป๋าตังมากขึ้น จึงไปจับมือกับร้านอาหารในกลุ่มบริษัท เซ็นทรัล เรสตอรองส์ กรุ๊ป จํากัด หรือ CRG ที่มีร้านอาหารรวมกว่า 15 ร้านค้า ให้สมาชิก “เป๋าตังเปย์” รับส่วนลดสูงถึง 50% งานนี้ เล่นเอา “ย่าหย๋า” ถึงกับร้องว้าววววววว เลย แถมเจ้าตัวยังย้ำอีกนะเจ้าคะ ไม่อยากให้สมาชิกพลาดโอกาสดี ๆ เมื่อใช้จ่ายผ่านเป๋าตังเปย์ อย่าลืมกดรับโค้ดสิทธิพิเศษในแต่ละร้านค้ากลุ่ม CRG ผ่านแอปพลิเคชันเป๋าตังกันนะจ๊ะ พร้อมแสดง QR หรือ Barcode ส่วนลดให้แก่พนักงานก่อนรับสิทธิ์ ถึงวันที่ 31 มี.ค. 2566 ย้ำ ของดีมีไม่มากรีบกดรับสิทธิ์ก่อนครบตามจำนวนสิทธิ์ก่อนกันนะ หาก “เป๋าตังเปย์” รุ่ง แบงก์กรุงไทย ก็ รุ่ง เชื่อ “ย่าหยา” สิ
“สุภาพร ลีนะบรรจง” นายหญิงคนขยัน แห่งบริษัทหลักทรัพย์ กรุงศรี จำกัด (KSAM) ช่วงนี้ปลื้มแล้วปลื้มอีก เพราะทรัพย์ใหญ่เข้ารัว ๆ ล่าสุด บลจ.กรุงศรีได้รับการแต่งตั้งจากจุฬาลงกรณ์มหาวิทยาลัย ให้เป็นผู้บริหารกองทุนส่วนบุคคลประเภทกองทุนตราสารหนี้ระยะกลาง โดยเริ่มมีผลตั้งแต่วันที่ 1 มีนาคม 2566 เป็นต้นไป งานนี้เลยขอร่วมลงนาม ณ ห้องรับรองหอประชุมจุฬาลงกรณ์มหาวิทยาลัย เมื่อไม่กี่วันมานี้เจ้าค่ะ งานนี้ขอปรบมือแบบรัว ๆ แสดงความยินดีเลยค่ะ
“ประเสริฐศักดิ์ เชิงชวโน” รองผู้ว่าการยุทธศาสตร์ การไฟฟ้าฝ่ายผลิตแห่งประเทศไทย (กฟผ.) ควง “วิทยา แสนภักดี” รองกรรมการผู้จัดการธนาคารอาคารสงเคราะห์ (ธอส.) ร่วมทำโครงการยกระดับบ้านประหยัดพลังงานอย่างยั่งยืนเพื่อคนไทย งานนี้แบงก์ใจดีพร้อมให้บริการทางการเงินสำหรับคนรักษ์โลก ด้วยผลิตภัณฑ์สินเชื่อบ้านประหยัดพลังงานแก่ผู้ประกอบการที่อยู่อาศัย ประชาชนทั่วไป เพื่อให้สามารถซื้อหรือก่อสร้างบ้านประหยัดพลังงาน ตามแบบบ้านเบอร์ 5 ที่ผ่านตามข้อกำหนดโครงการบ้านเบอร์ 5 ของ กฟผ. ภายใต้โครงการบ้านอยู่เย็นเป็นสุขของธนาคาร ประชาชนคนไหนอยากกู้โลกร่วมขับเคลื่อนประเทศสู่สังคมคาร์บอนต่ำอย่างยั่งยืน อย่าลืม แวะ ธอส.กันนะเจ้าคะ
“ประภาส ทองสุข” ผู้บริหารสายบุญของธนาคาร ซีไอเอ็มบี ไทย จำกัด (มหาชน) หรือ CIMBT  ยังยืนหนึ่งพาองค์กรช่วยสังคม ล่าสุด เป็นตัวแทนธนาคาร พนักงานธนาคาร และบริษัทในเครือ บริจาคหนังสือทั้งเก่าและใหม่รวมกว่า 500 เล่ม ส่งมอบให้ “ครูวารินทร์  กวาวสิบสาม” การศึกษานอกระบบและการศึกษาตามอัธยาศัยอุ้มผาง (กศน.อุ้มผาง) โดยหนังสือดังกล่าวจะถูกส่งต่อไปยัง 6 ตำบล (12 หมู่บ้าน) ซึ่งบางหมู่บ้านมีพื้นที่อยู่บนดอย โดยคุณครูจะเดินทางมารับหนังสือเพื่อนำไปใช้ประกอบการสอนให้กับชาวบ้านในชุมชนที่เป็นนักเรียน กศน. กว่า 1,100 คน ต่อไป เห็นแบบนี้แล้ว อนุโมทนาบุญเลยเจ้าค่ะ เขาว่ากันว่า “มีความรู้ประดุจนักปราชญ์” ขอสนับสนุนด้วยคนเจ้าค่ะ
“คงสิน คงคา” ผู้บริหารหนุ่มไฟแรง ธุรกิจสินเชื่อยานยนต์ ธนาคารกรุงศรีอยุธยา จำกัด (มหาชน) หรือ BAY นอกจากจะเดินสายสร้างความรู้เรื่องสินเชื่อแล้ว เรื่องรักษ์โลก สนับสนุนด้านการศึกษาอย่างไม่ย่อท้อเช่นกัน  ล่าสุด เดินสายสานต่อกิจกรรมสนับสนุนโอกาสทางการศึกษา ผ่านโครงการใหม่ภายใต้ชื่อว่า “Krungsri Auto Electrify the Future สร้างไฟ ให้อนาคต” พร้อมมอบแผงโซลาร์เซลล์ให้กับ 5 โรงเรียนในพื้นที่ห่างไกลใน 3 จังหวัด ได้แก่ เชียงใหม่ แม่ฮ่องสอน และกาญจนบุรี หวังเป็นส่วนหนึ่งในการมอบแสงสว่างและสร้างโอกาสทางการศึกษาให้กับเยาวชนไทย ตอกย้ำความมุ่งมั่นในการสร้างคุณค่าให้สังคมควบคู่กับการดำเนินธุรกิจอย่างยั่งยืน “ย่าหยา” อนุโมทนาด้วยคนเจ้าค่ะ
“พรชลิต พลอยกระจ่าง” ผู้บริหารมือหนึ่งกองทุนอินฟราฯ บลจ.บัวหลวง (BBLAM) แจ้งข่าวดีผู้ถือหน่วยทรัสต์เพื่อการลงทุนในสิทธิการเช่าอสังหาริมทรัพย์บัวหลวง ออฟฟิศ (B-WORK) เตรียมจ่ายเงินปันผลแก่ผู้ถือหน่วยทรัสต์ ในอัตราหน่วยทรัสต์ละ 0.1771 บาท จากผลการดำเนินงานไตรมาสที่ 4 ปี 2565 หรือระหว่างวันที่ 1 ต.ค.-31 ธ.ค. 2565 โดยจะปิดสมุดทะเบียนพักการโอนหน่วยทรัสต์ในวันที่ 10 มี.ค. 2566 เพื่อกำหนดสิทธิในการรับเงินปันผลวันที่ 24 มี.ค. 2566  และวันที่ไม่ได้รับสิทธิปันผล (XD) 8 มี.ค. 2566